ΑΠΟΦΑΣΕΙΣ
Αριθμ. 38
Προσδιορισμός των τεχνικών προδιαγραφών,
του ειδικότερου περιεχομένου του ηλεκτρονικού βιβλίου και του καταλόγου της καταγραφής
και δημοσιοποίησης των δώρων, της διαδικασίας
και των λεπτομερειών καταγραφής και δημοσιοποίησης των δώρων καθώς και των ειδικότερων
προϋποθέσεων και διαδικασιών για τη διαχείριση και αξιοποίηση των δώρων που τελούν υπό
τη διοίκηση και τη διαχείριση της Προεδρίας της
Δημοκρατίας.
Η ΓΕΝΙΚΗ ΓΡΑΜΜΑΤΕΑΣ
ΤΗΣ ΠΡΟΕΔΡΙΑΣ ΤΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις:
α) Των άρθρων 15, 16, 17, 18 και 19 του ν. 4829/2021
«Ενίσχυση διαφάνειας και λογοδοσίας σε θεσμικούς φορείς της Πολιτείας, αποκατάσταση της ακεραιότητας του
Ενιαίου Συστήματος Κινητικότητας και λοιπές διατάξεις»
(Α’ 166),
β) των άρθρων 2 παρ. 1, 3 παρ. 1 και 19 παρ. 1 του
π.δ. 351/1991 «Τροποποίηση, συμπλήρωση και κωδικοποίηση σε ενιαίο κείμενο των διατάξεων που ισχύουν για
τη σύσταση, οργάνωση και λειτουργία των υπηρεσιών
της Προεδρίας της Δημοκρατίας» (Α’ 121),
γ) του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (L 119)
σε συνδυασμό με τον ν. 4624/2019 «Αρχή Προστασίας
Δεδομένων Προσωπικού Χαρακτήρα, μέτρα εφαρμογής
του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016
για την προστασία των φυσικών προσώπων έναντι της
επεξεργασίας δεδομένων προσωπικού χαρακτήρα και
ενσωμάτωση στην εθνική νομοθεσία της Οδηγίας (ΕΕ)
2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις»
(Α’ 137),
δ) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133).
2. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Άρθρο 1
Πεδίο εφαρμογής
Οι διατάξεις της παρούσας αφορούν την παροχή δώρων προς τον Πρόεδρο της Δημοκρατίας λόγω της θε-
σμικής του ιδιότητας κατά τους κανόνες της εθιμοτυπίας
ή για λόγους αβρότητας και ευγένειας, τα οποία περιέρχονται στην κυριότητα του Δημοσίου και τελούν υπό τη
διοίκηση και διαχείριση της Προεδρίας της Δημοκρατίας.
Άρθρο 2
Προϋποθέσεις καταχώρισης
στο Ειδικό Ηλεκτρονικό Βιβλίο
Σε Ειδικό Ηλεκτρονικό Βιβλίο καταχωρίζονται με χρονολογική σειρά τα αντικείμενα που προσφέρονται ως
δώρα στον Πρόεδρο της Δημοκρατίας, είτε στο εσωτερικό, είτε στο εξωτερικό, και τελούν υπό τη διοίκηση και
τη διαχείριση της Προεδρίας της Δημοκρατίας εφόσον:
α) Η εκτιμώμενη αξία τους υπερβαίνει τα διακόσια
(200) ευρώ,
β) η εκτιμώμενη αξία τους είναι έως και διακόσια (200)
ευρώ ή πρόκειται για αναλώσιμα αγαθά, εάν ο Πρόεδρος
της Δημοκρατίας, στον οποίο προσφέρθηκαν, δηλώσει
ότι επιθυμεί να περιέλθουν στην κυριότητα του Δημοσίου,
γ) πρόκειται για αντικείμενα με ιδιαίτερη εθνική, ιστορική, πολιτιστική ή καλλιτεχνική αξία, ανεξάρτητα από
την οικονομική αξία τους.
Άρθρο 3
Διαδικασία καταγραφής και δημοσιοποίησης
1. Τα δώρα που πληρούν τις προϋποθέσεις καταχώρισης στο Ειδικό Ηλεκτρονικό Βιβλίο σύμφωνα με το άρ-
θρο 2 παραδίδονται με μέριμνα του Ιδιαίτερου Γραφείου
του Προέδρου της Δημοκρατίας ή του Διπλωματικού
Γραφείου της Προεδρίας της Δημοκρατίας σε υπάλληλο,
ο οποίος ορίζεται με πράξη του Γενικού Γραμματέα ως
αρμόδιος για την παραλαβή, την εκτίμηση και καταχώΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 146
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 146/11.01.2024
ριση αυτών στο Ειδικό Ηλεκτρονικό Βιβλίο. Η εκτίμηση
διενεργείται με κάθε πρόσφορο μέσο.
2. Τον Ιανουάριο κάθε έτους αναρτάται στον διαδικτυακό τόπο της Προεδρίας της Δημοκρατίας, με ευθύνη
του Γενικού Γραμματέα, Κατάλογος, ο οποίος αποτελεί απόσπασμα του Ειδικού Ηλεκτρονικού Βιβλίου και
περιλαμβάνει τα δώρα τα οποία προσφέρθηκαν στον
Πρόεδρο της Δημοκρατίας κατά το προηγούμενο έτος,
με παράθεση της περιγραφής τους, καθώς και των ονομάτων των δωρητών ή, εφόσον δεν είναι δυνατή η ταυ-
τοποίησή τους, της περίστασης, στο πλαίσιο της οποίας
αυτά προσφέρθηκαν.
Άρθρο 4
Τεχνικές προδιαγραφές και ειδικότερο
περιεχόμενο του Ειδικού Ηλεκτρονικού
Βιβλίου και του Καταλόγου
1. Το Ειδικό Ηλεκτρονικό Βιβλίο των παρ. 1 και 2 του
άρθρου 17 του ν. 4829/2021 και ο Κατάλογος της παρ. 3
του ιδίου άρθρου αντιστοιχούν σε αρχεία βιβλίων εργασίας που αποτελούνται από υπολογιστικά φύλλα των
βασικών εφαρμογών γραφείου. Κατά τα λοιπά, ισχύουν
οι διατάξεις του π.δ. 25/2014 (Α’ 44) περί ηλεκτρονικών
αρχείων.
2. Στο Ειδικό Ηλεκτρονικό Βιβλίο καταχωρίζονται α) τα
στοιχεία του δωρητή ή, εφόσον δεν είναι δυνατή η ταυτοποίησή του, της περίστασης, στο πλαίσιο της οποίας
προσφέρθηκε το δώρο, β) η περιγραφή του δώρου,
συνοδευόμενη από φωτογραφία του, γ) η ημερομηνία
περιέλευσης του δώρου στον Πρόεδρο της Δημοκρατίας, δ) η ταξινόμηση του δώρου, και ειδικότερα είτε ότι η
εκτιμώμενη αξία του υπερβαίνει τα διακόσια (200) ευρώ
είτε ότι, ενώ δεν υπερβαίνει τα διακόσια (200) ευρώ ή
πρόκειται για αναλώσιμο αγαθό, ο Πρόεδρος της Δημοκρατίας δήλωσε ότι επιθυμεί να περιέλθει στην κυρι-
ότητα του Δημοσίου, είτε ότι πρόκειται για αντικείμενο
με ιδιαίτερη εθνική, ιστορική, πολιτιστική ή καλλιτεχνική αξία, ανεξάρτητα από την οικονομική του αξία, ε) η
ακριβής κατάσταση του δώρου ως εξής: i) εάν εκτίθεται στον εκθεσιακό χώρο του άρθρου 5, με την ένδειξη
«ΕΧ», ii) εάν εκτίθεται σε λοιπούς χώρους της Προεδρίας
της Δημοκρατίας ή χρησιμοποιείται από τον Πρόεδρο ή
από τις Υπηρεσίες της Προεδρίας της Δημοκρατίας, με
την ένδειξη «ΠτΔ», iii) εάν είναι αποθηκευμένο στους
χώρους της Προεδρίας, με την ένδειξη «Α», iv) εάν έχει
παραχωρηθεί δωρεάν κατά χρήση και σε ποιο πρόσωπο,
με την ένδειξη «ΠκΧ», v) εάν έχει παραχωρηθεί δωρεάν
κατά κυριότητα και σε ποιο πρόσωπο, με την ένδειξη
«ΠκΚ», vi) εάν έχει εκποιηθεί, με την ένδειξη «ΕΚΠ», vii)
εάν έχει καταστραφεί ή παραδοθεί προς ανακύκλωση,
με την ένδειξη «Κ/Α», στ) τυχόν παρατηρήσεις σχετικές
με οποιοδήποτε, πλέον των ανωτέρω, στοιχείο, οι οποίες
κρίνεται σκόπιμο να καταχωριστούν.
Άρθρο 5
Διαχείριση των δώρων
1. Τα δώρα που τελούν υπό τη διοίκηση και διαχείριση
της Προεδρίας της Δημοκρατίας μπορούν είτε να χρησιμοποιούνται από τον Πρόεδρο της Δημοκρατίας κατά τη
διάρκεια της θητείας του ή από τις υπηρεσίες της Προεδρίας της Δημοκρατίας για την κάλυψη υπηρεσιακών
αναγκών, εφόσον η χρήση από τις ως άνω υπηρεσίες
είναι σύμφωνη με τη φύση τους, είτε να εκτίθενται ή να
αποθηκεύονται με ευθύνη του Ειδικού Γραμματέα σε
λοιπούς χώρους της Προεδρίας της Δημοκρατίας.
2. Εντός ειδικά διαμορφωμένου χώρου στο Προεδρικό
Μέγαρο λειτουργεί εκθεσιακός χώρος, που υπάγεται στο
Ιδιαίτερο Γραφείο του Προέδρου της Δημοκρατίας. Ο
εκθεσιακός χώρος είναι επισκέψιμος για το κοινό κατά
τη διάρκεια οργανωμένων ξεναγήσεων, κατόπιν αιτήματος των ενδιαφερομένων προς το Τμήμα Δημοσίων
Σχέσεων. Στον εκθεσιακό χώρο μπορούν να εκτίθενται
προσωρινά και δώρα, τα οποία ανήκουν στον Πρόεδρο
της Δημοκρατίας.
Άρθρο 6
Αξιοποίηση των δώρων
1. Με απόφαση του Γενικού Γραμματέα της Προεδρίας της Δημοκρατίας, τα δώρα προς τον Πρόεδρο της
Δημοκρατίας που έχουν περιέλθει κατά κυριότητα στο
Δημόσιο, δύνανται να παραχωρούνται χωρίς αντάλλαγμα, κατά χρήση ή κυριότητα, σε μουσεία, εκπαιδευτικά
ή κοινωφελή ιδρύματα, καθώς και σε εν γένει φορείς
του δημόσιου τομέα της παρ. 1 του άρθρου 14 του
ν. 4270/2014 (Α’ 143). Για την παραχώρηση καταρτίζεται
σύμβαση μεταξύ του Γενικού Γραμματέα και του αποδέκτη (νομίμως εκπροσωπούμενου), κατ’ εφαρμογή των
διατάξεων του Αστικού Κώδικα περί δωρεάς ή χρησιδανείου, αντίστοιχα, με την οποία καθορίζονται οι όροι
της παραχώρησης.
2. Με απόφαση του Γενικού Γραμματέα της Προεδρίας
της Δημοκρατίας τα δώρα προς τον Πρόεδρο της Δημοκρατίας που περιέρχονται στην κυριότητα του Δημοσί-
ου δύνανται να εκποιούνται σύμφωνα με τις εκάστοτε
ισχύουσες διατάξεις για την εκποίηση κινητών πραγμάτων του Δημοσίου, ειδικότερα δε την υπό στοιχεία
ΔΤΔΒ1142884ΕΞ2016/28.09.2016 (Β’ 3420) απόφαση της
Αναπληρώτριας Γενικής Γραμματέως Δημοσίων Εσόδων
περί καθορισμού των γενικών όρων πώλησης των υλικών από τη Διεύθυνση Διαχείρισης Δημοσίου Υλικού της
Ανεξάρτητης Αρχής Δημοσίων Εσόδων (ΑΑΔΕ), προκειμένου από το ποσό της εκποίησης να ικανοποιηθούν
κοινωφελείς σκοποί κατά την έννοια της παρ. 3 του άρθρου 1 του ν. 4182/2013 (Α’ 185). Ο όρος αυτός περιλαμ-
βάνεται στη σχετική αναγγελία και στη διακήρυξη. Δεν
επιτρέπεται η εκποίηση των δώρων με ιδιαίτερη εθνική,
ιστορική, πολιτιστική ή καλλιτεχνική αξία.
Άρθρο 7
Ανακύκλωση και καταστροφή των δώρων
1. Ο Ειδικός Γραμματέας της Προεδρίας της Δημοκρατίας αποφασίζει ποια από τα δώρα προς τον Πρόεδρο
της Δημοκρατίας που έχουν περιέλθει στην κυριότητα
του Δημοσίου πρέπει, για λόγους που ανάγονται στην
κατάστασή τους, να παραδοθούν προς ανακύκλωση ή
να καταστραφούν.
2. Τα προς ανακύκλωση αντικείμενα παραδίδονται από
υπάλληλο του Τμήματος Προμηθειών του Γραφείου ΟιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 146/11.01.2024
κονομικών Υποθέσεων της Προεδρίας της Δημοκρατίας,
που ορίζεται από τον Ειδικό Γραμματέα της Προεδρίας
της Δημοκρατίας, είτε στη Διεύθυνση Διαχείρισης Δημοσίου Υλικού της Γενικής Διεύθυνσης Τελωνείων και
Ειδικών Φόρων Κατανάλωσης της ΑΑΔΕ, είτε στις αρμόδιες υπηρεσίες του Δήμου Αθηναίων, κατόπιν σύνταξης
σχετικού πρωτοκόλλου παράδοσης-παραλαβής. Για τα
προς καταστροφή αντικείμενα είτε ακολουθείται η διαδικασία του προηγούμενου εδαφίου είτε, σε περίπτωση
που κρίνεται σκόπιμο από τον Ειδικό Γραμματέα λόγω
της φύσης, του μεγέθους, του υλικού ή του όγκου τους,
αυτά καταστρέφονται από το Τμήμα Προμηθειών κατόπιν σύνταξης σχετικού πρωτοκόλλου καταστροφής.
Άρθρο 8
Ζητήματα προστασίας δεδομένων
προσωπικού χαρακτήρα
1. Για τους σκοπούς εφαρμογής της παρούσας, η Προεδρία της Δημοκρατίας ενεργεί υπό την ιδιότητα του
Υπευθύνου Επεξεργασίας σύμφωνα με τις διατάξεις του
Γενικού Κανονισμού Προστασίας Δεδομένων (ΓΚΠΔ) (άρθρο 4 περ. 7) και οφείλει να τηρεί όλες τις υποχρεώσεις,
οι οποίες απορρέουν από τον ΓΚΠΔ και τις διατάξεις του
ν. 4624/2019 και συνάδουν με την ιδιότητα αυτή.
2. Τα δεδομένα προσωπικού χαρακτήρα, τα οποία
τυγχάνουν επεξεργασίας, περιορίζονται στα απολύτως
απαραίτητα, προκειμένου να εξασφαλίζονται οι σκοποί
που παρατίθενται κατωτέρω στην παρ. 4 του παρόντος
και αφορούν τις ακόλουθες κατηγορίες υποκειμένων:
Α) δωρητές
Β) τρίτα πρόσωπα, στα οποία παραχωρήθηκαν δώρα
κατά χρήση ή κυριότητα.
3. Οι κατηγορίες προσωπικών δεδομένων που υποβάλλονται σε επεξεργασία είναι οι ακόλουθες ανά κατηγο-
ρία υποκειμένων: α) ονοματεπώνυμο, β) πατρώνυμο, γ)
μητρώνυμο, εάν είναι φυσικό πρόσωπο, ή δ) επωνυμία
και έδρα νομικού προσώπου, εάν είναι νομικό πρόσωπο.
4. Σκοπός της επεξεργασίας των προσωπικών δεδομένων είναι η τήρηση του Ειδικού Ηλεκτρονικού Βιβλίου,
η δημοσιοποίηση του Καταλόγου και εν γένει η καταγραφή, διαχείριση και αξιοποίηση των δώρων με την
έννοια του παρούσας, τα οποία λαμβάνει ο Πρόεδρος
της Δημοκρατίας.
5. Η νομική βάση επεξεργασίας των εν λόγω δεδομένων είναι το άρθρο 6 παρ. 1 περ. γ του ΓΚΠΔ σε συν-
δυασμό με το άρθρο 6 παρ. 1 περ. ε του ΓΚΠΔ και τις
διατάξεις των άρθρων 14 έως 19 του ν. 4829/2021.
6. Τα προσωπικά δεδομένα που υποβάλλονται σε
επεξεργασία διατηρούνται για χρονικό διάστημα όχι
μεγαλύτερο από αυτό που είναι αναγκαίο για την επίτευξη των σκοπών για τους οποίους υποβάλλονται σε
επεξεργασία σύμφωνα με τις διατάξεις της παρούσας,
το οποίο δεν μπορεί να υπερβαίνει τα δέκα (10) έτη,
εκτός αν άλλως ορίζεται από τον νόμο ή από διάταξη
κανονιστικής ισχύος.
7. Τα κατά τα ανωτέρω υποκείμενα των δεδομένων
μπορούν να ασκούν τα δικαιώματα που τους αναγνωρίζει ο ΓΚΠΔ και ο ν. 4624/2019, υπό τις στα νομοθετή-
ματα αυτά προβλεπόμενες προϋποθέσεις. Προβλέπεται
δικαίωμα καταγγελίας ενώπιον της Αρχής Προστασίας
Δεδομένων Προσωπικού Χαρακτήρα σύμφωνα με την
ισχύουσα νομοθεσία.
Άρθρο 9
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 8 Ιανουαρίου 2024
Η Γενική Γραμματέας
ΑΛΙΚΗ ΧΑΤΖΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 146/11.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200146.pdf | Tokens: 14115]